पेय

एकपेय-पदार्थयापेय, कोईद्रवहोता है, जो विशिष्ट रूप सेमनुष्यके द्वारा ग्रहण किये जाने के लिये तैयार किया जाता है। मनुष्य की बुनियादी आवश्यकता की पूर्ति करने के अलावा, पेय मानव समाज कीसंस्कृतिके एक भाग का निर्माण भी करते हैं।
इस तथ्य के बावजूद कि सभी पेय-पदार्थों में जल मौजूद होता है, स्वयंजलको पेय के रूप में वर्गीकृत नहीं किया गया है। पारंपरिक रूप से,पेयशब्द को जल को संदर्भित न करने वाले शब्द के रूप में परिभाषित किया जाता रहा है।
एक मादक पेय-पदार्थ कोई ऐसा पेय होता है, जिसमेंएथेनॉल, जिसे सामान्यतःअल्कोहलके नाम से जाना जाता है (यद्यपिरसायन शास्त्रमें "अल्कोहल" की परिभाषा में अनेक अन्य घटक भी शामिल होते हैं).
पिछले 8,000 वर्षों से बीयर मानव संस्कृति का एक भाग रही है।जर्मनी, आयरलैंड,यूनाइटेड किंग्डमऔर अनेक अन्य यूरोपीय देशों में, किसी स्थानीय बार या पब में बीयर (और अन्य मादक पेय-पदार्थ) पीना एक सांस्कृतिक परम्परा रही है।
एशियाई देश (उदा.,श्रीलंकाऔरभारत) अनेक प्रकार के मादक पेय-पदार्थों का उत्पादन करते हैं (उदा., ताड़ी).
एक गैर-मादक पेय-पदार्थ वह होता है, जिसमेंअल्कोहलकी मात्रा बहुत कम या शून्य हो। इस श्रेणी में निम्न-अल्कोहल वाली बीयर, गैर-मादकवाइनऔर सेब की मदिरा शामिल होते हैं, यदि उनमें अल्कोहल की मात्रा 0.05% से कम हो।
"हार्ड ड्रिंक" या "ड्रिंक" के विपरीत "सॉफ्ट-ड्रिंक" शब्द अल्कोहल की अनुपस्थिति को सूचित करता है। "ड्रिंक" नाममात्र के लिए तटस्थ होता है, लेकिन अक्सर यह अल्कोहल की उपस्थिति की ओर संकेत करता है।
सोडा पॉप, स्पार्कलिंग वॉटर, आइस्ड टी, नींबू पानी, स्क्वैश और फ्रुट पंच सबसे आम सॉफ्ट ड्रिंक्स हैं। दूध, हॉट चॉकलेट, चाय, कॉफी, मिल्कशेक और नल के पानी को सॉफ्ट ड्रिंक्स नहीं माना जाता.
कुछ कार्बोनेटेड सॉफ्ट ड्रिंक्स के ऐसे संस्करण भी उपलब्ध हैं, जिनमें मिठास के लिये चीनी के स्थान पर किसी अन्य पदार्थ का प्रयोग किया जाता है।
फलोंका रस एक प्राकृतिक उत्पाद है, जिसमें बहुत कम पदार्थ मिलाये जाते हैं या कुछ भी नहीं मिलाया जाता. नींबू वंश के उत्पाद, जैसे संतरे का रस और नारंगी का रस नाश्ते के समय लिये जाने वाले अत्यंत परिचित पेय-पदार्थ हैं। मौसमी का रस, अनानास, सेब, अंगूर, लाइम और नींबू का रस भी परिचित उत्पाद हैं।नारियलपानी एक अत्यधिक पौष्टिक और स्फूर्तिदायक रस है।
अनेक प्रकार के छोटे फलों को निचोड़ा जाता है और उनके रस में पानी मिलाया जाता है तथा कभी-कभी उन्हें मीठा भी बनाया जाता है। रास्पबेरी, ब्लैकबेरी और करंट्स आम तौर पर लोकप्रिय पेय-पदार्थ हैं लेकिन जल का प्रतिशत भी उनके पोषण मूल्य का निर्धारण करता है। जल के अलावा फलों के रस संभवतः मनुष्य के सबसे शुरुआती पेय-पदार्थ थे। अंगूर के रस में जब खमीर उठने दिया गया, तो इससेमादक पेयपदार्थवाइनका निर्माण हुआ।
फल बहुत जल्दी खराब हो जाने वाले पदार्थ होते हैं और इसलिये रस निकालने और उन्हें संरक्षित रखने की क्षमता अत्यधिक मूल्यवान थी। कुछ फल बहुत अधिक अम्लीय होते हैं और अक्सर उनमें अतिरिक्त पानी और चीनी या शहद मिलाना आवश्यक होता है, ताकि उन्हें रुचिकर बनाया जा सके। प्रारंभ में फलों के रस का संग्रहण करना श्रम-साध्य था, जिसमें फलों को निचोड़ना और परिणामस्वरूप प्राप्त होने वाले रस में चीनी मिलाकर उसे बोतल में बंद करना आवश्यक होता था।
संतरे का रस और नारियल पानी अभी भी बाज़ार में सबसे ज्यादा लिये जाने वाले रस बने हुए हैं और उनकी लोकप्रियता का कारण उनमें मौजूद मूल्यवान पोषक पदार्थ व जलयोजन क्षमताएं हैं।
एक गर्म-पेय पदार्थ कोई भी ऐसा पेय-पदार्थ होता है, जिसे आम तौर पर गर्म परोसा जाता है। ऐसा किसी गर्म द्रव, जैसे पानी या दूध, को मिलाकर अथवा स्वतः पेय-पदार्थ को ही गर्म करके किया जा सकता है। गर्म पेय पदार्थों के कुछ उदाहरण हैं:
कुछ पदार्थों को भोज्य या पेय-पदार्थ दोनों कहा जा सकता है और इसी के अनुसार उन्हेंचम्मचसे खाया अथवा पिया जा सकता है, जो कि उनके गाढ़ेपन और विलेयों पर निर्भर होता है।